Сёння важнейшая, і не толькі для аграрыяў, веснавая работа на палетках. Не маглі не адзначыць гэтага і журналісты, папрасіўшы ацаніць ход сяўбы і культуру земляробства. Палеткі яравых у вобласці займаюць 550 тысяч гектараў, і работы на іх, як адзначыў Сямён Барысавіч, выконваюцца ў аптымальныя тэрміны. Больш леташняга ўносяцца мінеральныя ўгнаенні, ва ўсіх сельгасарганізацыях ёсць паліва. Сёння ўжо размова больш вядзецца не пра пасяўную, а аб падрыхтоўцы да корманарыхтоўкі. І ўзровень земляробства ў вобласці адзін з лепшых па краіне, у многіх раёнах палі практычна ідэальныя, шмат зроблена па паляпшэнні культуры апрацоўкі глебы. А гэта залог ураджаю.